विनेश बोली- बृजभूषण ने लोकसभा चुनाव में जबरदस्ती करवाया प्रचार, नाबालिग पहलवान के बयान दर्ज
WFI President Controversy Vs Wrestlers Protest. Follow Delhi Jantar Mantar Wrestlers Protest Latest News, Photos And Videos On Dainik Bhaskar. भारतीय कुश्ती संघ (WFI) अध्यक्ष बृजभूषण शरण सिंह की गिरफ्तारी की मांग को लेकर जंतर-मंतर पर पहलवानों के धरने का आज 19वां दिन है।
भारतीय कुश्ती संघ (WFI) अध्यक्ष बृजभूषण शरण सिंह की गिरफ्तारी की मांग को लेकर जंतर-मंतर पर पहलवानों के धरने का आज 19वां दिन है। ​​​​​​आज ​रेसलर्स ने ब्लैक डे मनाया। सभी पहलवानों ने काली पट्‌टी बांधी। दोपहर 2 बजे तक काली पट्‌टी पहनकर प्रदर्शन किया।
वहीं, दिल्ली पुलिस ने बताया कि बृजभूषण सिंह पर यौन उत्पीड़न का आरोप लगाने वाली नाबालिग महिला पहलवान ने मजिस्ट्रेट के सामने CRPC 164 के तहत बयान दर्ज कराया है। पुलिस ने रेसलिंग फेडरेशन ऑफ इंडिया (WFI) को भी नोटिस देकर कुछ टूर्नामेंट की जानकारी मांगी है। महिला पहलवानों ने आरोप लगाया था कि यौन उत्पीड़न की कुछ कथित घटनाएं उन टूर्नामेंट में हुई जहां बृजभूषण भी मौजूद थे। 
15 अन्य गवाहों की बयान भी हुए दर्ज
दिल्ली पुलिस ने मामले में जुड़े 15 अन्य गवाहों के बयान भी दर्ज किए हैं। साथ ही ओलिंपिक बॉक्सर मैरीकॉम की अध्यक्षता वाली ओवरसाइट कमेटी की रिपोर्ट भी मांगी है। इस कमेटी ने बृजभूषण शरण सिंह के खिलाफ पहलवानों के आरोपों की जांच की थी। मामले में एक अधिकारी ने कहा कि वैसे तो समिति की रिपोर्ट में पहलवानों के बयान थे, लेकिन उसे अलग से दर्ज करवा लिया गया था, ताकि कोर्ट में दिक्कत न हो।
इससे पहले विनेश फोगाट ने खुलासा कि जब बृजभूषण का बेटा विधायक पद पर इलेक्शन लड़ा था, तो जबरदस्ती लखनऊ कैंप से खिलाड़ियों को ले जाया गया। बेटे के विधानसभा क्षेत्र में कैंपेन करवाया गया। घर-घर वोट मंगवाई गई।
उन्होंने कहा कि ये बात शायद 2014 या 2016 की है। मैं खुद भी प्रचार करने गई थी। मैंने मना भी किया था, फिर कोच मेरे पास आया और कहा कि ये नेता का स्पेशल ऑर्डर है। जाना तो पड़ेगा ही। जो नहीं जाएगा, वो अंजाम भुगतेगा।
जबरदस्ती घर बुलवा कर खिलाता था खाना, फिर फोटो करता पोस्ट: विनेश
विनेश ने कहा कि 2018 में मुझे नेशनल प्रतियोगिता में जाना था। हम अपनी टिकट से जा रहे थे। मगर हमारे साथ जबरदस्ती की गई कि नहीं इसका खर्चा हम देंगे। फ्लाइट की टिकट बुक करवा देता था। लखनऊ एयरपोर्ट से मुझे व मेरे पति को पिक किया गया, हमें सीधा बृजभूषण के घर ले गए।
जहां हमें 2 घंटे बैठाए रखा। हमें लगा था कि शायद सीधा गोंडा ही ले जा रहे हैं। गोंडा में प्रतियोगिता हो तो जबरदस्ती गाड़ी भिजवा कर अपने घर बुलवाता था। वहां खाना खिलाता था। फिर फोटो खिंचवाता था। फिर उन फोटो को सोशल मीडिया पर पोस्ट कर दिखाता था कि हम कितने क्लोज हैं।
जनवरी के धरने में मुझे भी रुपए की दी थी पेशकश: बजरंग
बजरंग ने कहा कि हम इतने कायर नहीं हैं कि बहन-बेटियों के इस तरह के मुद्दे को लेकर राजनीति करेंगे। इतना तो भगवान का आशीर्वाद है कि जिस भी पार्टी में जाएंगे, वहां अवसर मिल जाएगा। ऐसा तो नहीं है कि हमें कोई न पूछे। कह रहे कि हम दीपेंद्र हुड्‌डा के नजदीक है, ये धरना कांग्रेस का है।
जबकि हमारी फोटो तो बीजेपी वालों के साथ भी है। प्रधानमंत्री से लेकर तमाम नेताओं के साथ फोटो हैं। जनवरी में जब हम धरने पर बैठे थे, तो बृजभूषण ने एक डॉक्टर के जरिए मेरे साथ रहने वाले एक लड़के को मेरे लिए पैसों की पेशकश भी रखी थी।
23 अप्रैल से धरने पर पहलवान
भारतीय कुश्ती महासंघ (WFI) के अध्यक्ष बृजभूषण शरण सिंह के खिलाफ पहलवान 23 अप्रैल से धरने पर बैठे हैं। पहलवानों ने बृजभूषण पर यौन उत्पीड़न का आरोप लगाया है और उनकी गिरफ्तारी की मांग कर रहे हैं। पहलवानों की शिकायत पर दिल्ली पुलिस ने बृजभूषण के खिलाफ दो FIR दर्ज कर हैं।
ये खबरें भी पढ़ें:-
हरियाणा CM की धरने पर बैठे रेसलर्स को नसीहत: बोले- कानूनी प्रक्रिया शुरू हो गई है; इस विषय को एक सीमा से आगे न बढ़ाएं
भारतीय कुश्ती संघ (WFI) अध्यक्ष बृजभूषण शरण सिंह की गिरफ्तारी की मांग को लेकर जंतर-मंतर पर पहलवानों के धरने को लेकर हरियाणा CM मनोहर लाल का फिर बड़ा बयान आया है। सीएम ने कहा है कि इस मामले में कानूनी प्रक्रिया शुरू हो चुकीे है। FIR भी दर्ज हो चुकी है। मैं तो खिलाड़ियों से अपील करूंगा कि इस विषय को एक सीमा से आगे न बढ़ाएं (पढ़ें पूरी खबर)
साक्षी बोली-खिलाड़ियों और बृजभूषण का नार्को टेस्ट करवाएं:कहा- जो गलत होगा उसे फांसी दी जाए, कोर्ट ने पुलिस से मांगी स्टेटस रिपोर्ट 
भारतीय कुश्ती संघ (WFI) के अध्यक्ष बृजभूषण शरण सिंह के खिलाफ दिल्ली के जंतर-मंतर पर रेसलर्स के धरना का 18वें दिन भी जारी है। इस बीच बुधवार को साक्षी मलिक ने कहा कि सुप्रीम कोर्ट अपनी निगरानी में 7 पीड़ित खिलाड़ियों और बृजभूषण का नार्को टेस्ट करवाए, जो गलत होगा उसको उसी वक्त फांसी दे दी जाए (पूरी खबर पढ़ें)
रेसलर्स के समर्थन में खापों की चेतावनी: 20 मई से पहले बृजभूषण की गिरफ्तारी करें, वर्ना 21 से बड़ा आंदोलन
भारतीय कुश्ती महासंघ (WFI) के अध्यक्ष बृजभूषण सिंह की गिरफ्तारी के लिए पहलवानों का दिल्ली के जंतर-मंतर पर धरना आज 15वें दिन भी जारी है। जंतर-मंतर पर रविवार को देशभर की खापों की महापंचायत भी हुई। साढ़े 4 घंटे चली इस महापंचायत में बृजभूषण की गिरफ्तारी के लिए सरकार को 15 दिन का अल्टीमेटम दिया गया (पढ़ें पूरी खबर)
महावीर फोगाट का इंटरव्यू, बोले.. WFI झूठ बोल रहा:मेरे पास लड़की आई, उससे बृजभूषण ने पूछा था- मैं धोती-कुर्ते में अच्छा लगता हूं या पैंट-शर्ट में
बृजभूषण के सवाल उठाने के बाद दैनिक भास्कर ने द्रोणाचार्य अवॉर्डी महावीर फोगाट से बातचीत की। फोगाट ने कहा कि बृजभूषण झूठ बोल रहा है। यहां मामला परिवार या कुश्ती संघ पर कब्जे का नहीं बल्कि रेसलर्स के यौन शोषण का है, बात उसी पर होनी चाहिए। मेरे पास एक लड़की आई थी। उससे बृजभूषण पूछ रहा था कि मैं धोती-कुर्ते में अच्छा लगता हूं या पैंट-शर्ट में। पढ़िए महावीर फोगाट से पूरी बातचीत